Humanæ consuetudinis est litteris et testibus causas conventionesque Ecclesiæsesque et seculares memoriæ posterorum signare. Quamobrem, et nos omnibus bone voluntatatis hominibus notificare curamus, quod Domnus Gouterius cabilonensis Episcopus, dedit Ecclesiam sancti Martini, quæ in Arco villa, cum appendiciis suis, sancto Stephano Divionensis Ecclesiæ, et canonicis, manu domni Galonis prioris synodali jure retempto. Hoc donum sicut superius diximus factum et concessum, et in capitulo sancti Vincentii Martyris cabilonensis, a prædicto episcopo, laudante Rodulfo Archidiacono et Latonensi Abbate. Signum Hugonis, cantoris. Signum Petri Archipresbyteri. Signum Galonis prioris. Signum Raynaldi Canonici.